Document ID: /roh_data/filtered/swiss_laws_in_ROHinterleaved.jsonl.gz/24501

This text was translated from EN into Rumantsch Grischun.

If an accused is not legally responsible because of a mental disorder and if the application of Article 19 paragraph 4 or 263 SCC is not an option, the public prosecutor shall make a written application to the court of first instance for a measure in accordance with Articles 59–61, 63, 64, 67 or 67b or 67e SCC, without abandoning the proceedings beforehand due to the accused not being legally responsible because of a mental disorder. The court of first instance may in consideration of the accused's state of health or to protect the accused's privacy:a. conduct the proceedings in the absence of the accused;b. exclude the public from the proceedings. It shall give any private claimant the opportunity to comment on the application made by the public prosecutor and on his or her civil claim. The provisions on the main proceedings at first instance otherwise apply. SR 311.0 Amended by Annex No 1 of the FA of 13 Dec. 2013 on Activity Prohibition Orders and Contact Prohibition and Exclusion Orders, in force since 1 Jan. 2015 (AS 2014 2055; BBl 2012 8819).

Sch’ina persuna inculpada è penalmain irresponsabla e sche l’applicaziun dals artitgels 19 alinea 4 u 263 CP na vegn betg en dumonda, pretenda la procura publica en scrit da la dretgira d’emprima instanza ch’ella prendia ina mesira tenor ils artitgels 59–61, 63, 64, 67, 67b u 67e CP, senza ch’ella mettia l’emprim ad acta la procedura pervia d’irresponsabladad penala. Resguardond il stadi da sanadad da la persuna inculpada ubain per proteger la persunalitad da quella po la dretgira d’emprima instanza:a. manar la tractativa en absenza da la persuna inculpada;b. excluder la publicitad da las tractativas. Ella dat a l’accusader privat la pussaivladad da s’exprimer davart la pretensiun da la procura publica e davart il plant civil. Dal rest valan las disposiziuns davart la procedura principala d’emprima instanza. SR 311.0 Versiun tenor la cifra I 1 da l’agiunta da la LF dals 13 da dec. 2013 davart il scumond d’activitad e davart il scumond da contact e d’areal, en vigur dapi il 1. da schan. 2015 (AS 2014 2055; BBl 2012 8819).